কলম্বাস সেকালে বিদ্যমান সকল মানচিত্র বিশ্লেষণ করে পশ্চিম দিক থেকে তার অভিযান পরিচালনা করার সিদ্ধান্ত নিয়েছিলেন। এমনকি আরব ভৌগোলিকদের মানচিত্রও বিশ্লেষণ করেছিলেন। এই সব মানচিত্রের ভুল-ভ্রান্তিই তাকে আমেরিকা পৌঁছে দেয়। বাইবেলের ভাষ্য (?) অনুযায়ী তখন মনে করা হতো পৃথিবীর ৭ ভাগের ৬ ভাগই স্থল আর একভাগ পানি। কিন্তু বাস্তবে নেমে গিয়ে তিনি ভিন্ন কিছু দেখতে পেলেন। তবে তিনিই যে প্রথম পশ্চিম গোলার্ধে পৌঁছেছিলেন, তা নয়। তারও আগে ভাইকিংরা ১০০০ সালের দিকে সেখানে বসতি স্থাপন করেছিলেন। তবে সেই যোগাযোগ বিচ্ছিন্ন হয়ে গিয়েছিল। অনেক আরব ভৌগোলিকও জানতেন পশ্চিম গোলার্ধে ভূখন্ড থাকার কথা। এমনকি কলম্বাসের সেখানে পৌঁছানোর প্রায় তিন শ’ বছর আগে আরব নাবিকরা পৌঁছেছিলো বলেও অনেকে মনে করে। গ্রিনল্যান্ডে একটি আরব মুসলমান রাজ্যও স্থাপিত হয়েছিল বলে ধারণা করা হয়।